CELEX: 62014CN0367
Language: da
Date: 2014-07-25 00:00:00
Title: Sag C-367/14: Sag anlagt den 25. juli 2014 — Europa-Kommissionen mod Den Italienske Republik

10.11.2014   
            
            
               DA
            
            
               Den Europæiske Unions Tidende
            
            
               C 395/21
            
         
      Sag anlagt den 25. juli 2014 — Europa-Kommissionen mod Den Italienske Republik
      (Sag C-367/14)
      (2014/C 395/27)
      Processprog: italiensk
      
         Parter
      
      
         Sagsøger: Europa-Kommissionen (ved G. Conte, D. Grespan og B. Stromsky, som befuldmægtede)
      
         Sagsøgt: Den Italienske Republik
      
         Sagsøgerens påstande
      
      
                  —
               
               
                  Det fastslås, at Den Italienske Republik har tilsidesat sine forpligtelser i henhold til Kommissionens beslutning 2000/394/EF af 25. november 1999 om fritagelse for og nedsættelse af sociale bidrag i Venedig og Chioggia (1) og i henhold artikel 260 TEUF, idet den ikke har vedtaget alle de foranstaltninger, der er nødvendige for at efterkomme Domstolens dom af 6. oktober 2011, sag C-302/09, vedrørende tilbagesøgning hos modtagerne af støtte, som er erklæret ulovlig og uforenelig med fællesmarkedet i henhold til denne Kommissionsbeslutning.
               
            
                  —
               
               
                  Den Italienske Republik tilpligtes at betale Kommissionen et fast beløb, som fastsættes ved at multiplicere det daglige beløb på 24 578,40 EUR med antallet af dage, overtrædelsen har varet fra afsigelsen af dommen i sag C-302/09 indtil den dato, hvor der afsiges dom i nærværende sag.
               
            
                  —
               
               
                  Den Italienske Republik tilpligtes at betale Kommissionen en bøde, der af Kommissionen fastsættes på halvårsbasis, beregnet fra halvåret efter afsigelsen af dommen i nærværende sag, ved at multiplicere den daglige bøde på 187 264 EUR med 182,50 og med procentdelen af den støtte, der stadig mangler at blive tilbagesøgt ved udgangen af det halvår bestemt i forhold til den støtte, der endnu skal tilbagesøges ved afsigelsen af Domstolens dom i nærværende sag.
               
            
                  —
               
               
                  Den Italienske Republik tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Den Italienske Republik har ikke vedtaget alle de foranstaltninger, der er nødvendige for at tilbagesøge den støtte, der blev erklæret ulovlig og uforenelig i beslutningen, således som fastslået i dommen i sag C-302/09, for så vidt som der næsten 3 år efter afsigelse af anerkendelsesdommen stadig mangler at blive tilbagesøgt (i det mindste) 33 032 000 EUR fra 99 støttemodtagere, svarende til ca. 70 % af det beløb, der skulle tilbagesøges.
      Til trods for indførelsen af yderligere lovgivningsmæssige foranstaltninger efter afsigelsen af anerkendelsesdommen skal en stor del af støtten stadig tilbagesøges, og der er ikke sket mærkbare fremskridt i denne henseende.
      Det må således konstateres, at Den Italienske Republik ikke har efterkommet dommen om anerkendelse af overtrædelsen.
      
         (1)  Kommissionens beslutning af 25.11.1999 om fritagelse for og nedsættelse af sociale bidrag i Venedig og Chioggia i henhold til lov nr. 30/1997 og nr. 206/1995 (meddelt under nummer K(1999) 4268) (EØS-relevant tekst) (EFT L 150, s. 50).